Ahn Jung-hwan

Ahn Jung-hwan (født 27. januar 1976 i Paju, Gyeonggi) er en sørkoreansk fotballspiller som spiller for Dalian Shide i den øverste fotballdivisjonen i Kina. Han spiller som angriper.

Ahn gjorde seg bemerket i fotballverdenen da han stod for det siste målet til Sør-Korea mot  i fotball-VM 2002 som sendte koreanerne til kvartfinalene.

Ahn og saudiarabiske Sami Al-Jaber er for tiden asiatiske toppscorere i fotball-VM med tre mål hver.

Karriere 
Ahn startet sin profesjonelle fotballkarriere på Busan I'cons før han gikk videre til AC Perugia i italiensk Serie A fra 2000 til 2001 på utlån.

I fotball-VM 2002 satte Ahn inn det siste målet på overtid i en kontroversiell kamp mot Italia. Dagen etter kansellerte Perugiaeier Luciano Gaucci kontrakten til Ahn med ordene «I have no intention of paying a salary to someone who has ruined Italian football.»

Perugia tok dette tilbake senere og tilbød seg å kjøpe Ahns kontrakt, men Ahn avviste dette og sa på sin side «I will no longer discuss my transfer to Perugia, which attacked my character instead of congratulating me for a goal in the World Cup.»

Under VM på hjemmebane satte Ahn også inn det avgjørende målet mot . Etter skåringen gjennomførte han og lagkameratene en seiersfeiring, der han etterlignet bevegelsene til Kim Dong-sung. Seks måneder tidligere under Vinter-OL 2002 hadde skøyteløper Kim blitt diskvalifisert for å ha hindre den amerikanske skøyteløperen Apolo Anton Ohno under 1500 meter kortbane. Diskvalifiseringen gjorde at Ohno tok gull, selv om koreaneren kon først i mål. Ahns seiersrituale var en protest mot ISUs beslutning som mange mente var bias.

Ahn mislyktes i et forsøk på å få overgang til en europeisk klubb, og returnerte i stedet til Asia og J-Leagues Shimizu S-Pulse. Etter en sesong gikk han til Yokohama F. Marinos. Så fikk han kontrakt med franske FC Metz i juli 2005.

16. januar 2006 ble Ahn invitert til en treningskamp med Blackburn Rovers men møtte verken første eller andre gang. I februar signerte han en 17-måneders kontrakt med MSV Duisburg i Tyskland. Laget klarte imidlertid ikke å beholde plassen i Bundesliga. Ahn plan var å flytte til Heart of Midlothian F.C. i Scottish Premier League, men planen gikk i vasken. 31. august 2006 ble han løst fra kontrakten med Duisburg og returnerte til Sør-Korea i januar 2007 og Suwon Samsung Bluewings på en ettårskontrakt.

Ahn var tatt ut til laget som skulle spille under VM i fotball 2006 i Tyskland, og kom som innbytter og stod for lagets seiersmål mot  i åpningskampen som endte 2-1.

Etter VM vraket den sørkoreanske treneren Pim Verbeek Ahn fra laget som skulle konkurrere i 2007 AFC Asian Cup, fordi Ahn ikke hadde noen klubbtilhørighet.

I 2008 returnerte Ahn til Daewoo Royals, som hadde fått navnet Busan I'Park. Han ble stadig bedre og spilte seg til slutt inn på landslaget igjen under kvalifiseringen til VM i fotball 2006. Agenten hans sonderte terrenget for mulige overgangsmuligheter men fikk ikke napp.

I mars 2009 signerte han en tre måneders kontrakt med det kinesiske laget Dalian Shide. Der ble han en nøkkelspiller og la inn sitt første mål 18. april 2009. Han forlenget kontrakten til desember 2010 i juni, selv om han hadde interesser fra japanske J-League. Ahn ble forfremmet til kaptein på laget i sesongen 2010.

Personlig 
Ahn giftet seg med tidligere Miss Korea Lee Hye-won (이혜원) i 2001. Han har fått kjælenavnet Lord of the ring fordi han kysser gifteringen sin etter hvert mål. Ahn er ellers kjent for ditt modell-aktige utseende, og hans mange reklameinnslag for ulike make-up-merker.

Referanser

Eksterne lenker 
 
 

Sørkoreanske fotballspillere
Spillere i Fotball-VM 2002
Spillere i Fotball-VM 2006
Spillere i Fotball-VM 2010
Fotballspillere for Perugia Calcio
Fotballspillere for Yokohama F. Marinos
Fotballspillere for Shimizu S-Pulse
Fotballspillere for FC Metz
Fotballspillere for MSV Duisburg
Fotballspillere for Suwon Samsung Bluewings
Personer fra Gyeonggi